PÖÖRDEPUNKT
Tere tulemast vaatama Pöördepunkti. Oleme jälle Nigeerias. Täpsemalt
asume Lagoses, Lunastatud Kristlaste Jumala Koguduse maadel, mis
on enam kui 3 tuhandel aakril. Siia mahub kuulajaid vähemalt
ühe miljoni jagu ja selle tõttu on see maailma suurim kogudus.
Täna tutvustame teile kolme väga huvitavat inimest. Üks on
Nigeeriast, teine Lõuna-Aafrikast ja kolmas Bahamalt. Erica Linney
usutles Folu Adeboyet, kes on visjonär ja pastor.
"..ma tänan Jumalat Nigeeria eest..."
Folu Adeboye on naine, pastor ja inspireeriv kõneleja. Koos abikaasa
Enochiga juhivad nad ühte maailma suurimat kogudust: Lunastatud
Kristlaste Jumala Kogudust. Folu pole vaid koguduse pastori
abikaasa, vaid ka visionär. Ta on ka autor ning muutuste agent nii
oma koguduses kui ühiskonnas, muutes ühte elu korraga. Lisaks
kõigele, on tal teenistus, mis aitab noori naisi, kellel on suur
risk haigestuda HIV-i, prostitutsiooni tõttu.
See sai alguse HIV-ist. Me püüame leida juuri ning leida võimalust
selle peatamiseks. Me õpetame seksist hoiduma, mis on parim
ravim HIV-i vastu. Aga palju on neid, kes on juba nakatunud.
Ta püüab koguduse naisi sellesse kaasa haarata. -Me püüame abistada
noori naisi, kes on seotud meestega ja Jumala armu läbi...meil on
neile majad, kus me neid õpetame ja siis nad liiguvad edasi
järgmisesse majja, kus nad saavad valida omale uue elukutse. Juba
neli nendest on tänaseks ülikoolis. Kuus on läinud välja, mõned on
sekretäriks hakanud ja me oleme saavutanud häid tulemusi.
Folu usub, et muutunud naised muudavad naisi. Igal aastal
korraldab ta kokkusaamise kõigile pastorite naistele, et aidata
jõuda teisteni. -Muutunud naine muudab naisi. See, mis sünnib
pastori naiste juures, läheb juurteni. Ja me õpetame neid
naisi. Eelmine aasta rääkisin ärkamisest naise hulgas. Ütlesin,
et ärkamine on just praegu. Ja see puudutab kõiki ameteid,
oled sa arst või õde või mis iganes, su elus peaks olema
ärkamine. Me ei piira ärkamist kogudusega, see peab laienema
ühiskonda. Muutust on vaja. Kui inimene on kristlane, peab see
paistma ka välja. -Pastori naisena mõistab ta väljakutseid, mis
tulevad. Ta annab nõu neile, kes on alles teenimistööd alustanud.
Tuleb koos abikaasaga maha istuda ja arutada läbi. Pole olemas
probleemi, mida ei saaks läbi arutada. Istuge maha, olge ühel
meelel sellega, mida Jumal tahab teie abikaasa läbi teha. Jumal on
sinu abikaasat kutsunud ja ka naine peab saama liidetud sellesse.
Sest mees ja naine on koos kõiges. Vähemalt peaksid olema. Teiseks
tuleb hakata koos õppima, sest Jumalaga koos käimist ei saa oma
võimetega teha. Vaid Vaimu läbi. -Proua Adeboye julgustab igat
naist olema kaasas selle visiooniga, mida Jumal on nende südamesse
istutanud. -Naine peab aru saama, et see visioon, mis neis on, sai
Jumala poolt sinna pandud koguduse edendamiseks. See pole selleks,
et keegi saaks öelda, et tal on visioon. Kui sa ei jaga oma
visiooni, inimesed hukuvad. Jumal on naiste kaudu saladusi avaldanud.
Matteuse 25:35-40 "Sest Mul oli nälg ja te andsite Mulle süüa, ... Ma
olin alasti ja te riietasite Mind, ...Ma olin vangis ja te tulite Mu
juurde." Siis küsiti Ta käest, Issand millal me seda tegime?
Ta ütles: "Mida te olete teinud neile, seda olete teinud Mulle.""
Kristlasi ei sünni mitte millegi tegemisest. Naised saavad kõiki
neid asju teha ja sedasi levib evangeelium. Vaid nagu ütleb
Piibel: "...halastus kiidab end kohtust kõrgemaks."
Tore intervjuu! Kasutame võimalust tervitada seda kena pastoripaari
ning tunnustada nende poolt tehtavat tööd evangeeliumi
kuulutamisel. Seda mitte ainult Nigeerias, vaid kogu maailmas.
Vaadake meid edasi, sest kohe näete meest, kes oli osaline
kahekümne viie auto kokkupõrkes. Oleme kohe tagasi.
Kui nisuiva ei lange mullasse ega sure, siis see jääb üksi,
aga kui see sureb, siis see kannab palju vilja.
Kes oma elu armastab, see kaotab selle, ja kes oma elu
vihkab selles maailmas, see hoiab selle igaveseks eluks. Jh.12:24-25
Tere tulemast tagasi Pöördepunkti. Mees, kellega kohe kohtute, osales
25-es autoõnnetuses. Tema auto jäi teise auto alla. Esmapilgul
paistis, et ellujääjaid pole. See mees aga kõndis sealt välja ühegi
kriimustuseta. Vaadake!
Nägin suurt rekkat vasakult poolt tulemas. See tuli minu
suunas ja oli juhitavuse kaotanud. Esimene mõte oli: "Täna sa sured."
Ja kohe sõitis rekka mu autole pihta. -Absalom Morifi mõtles,
et tema elu lõppeb siin Johannesburgi tänaval, kus põrkas
kokku 25 autot. -Kõikjal oli kuulda piduri krigisemist, autode kokku
sõitmise hääli ja paanikat. -Ometigi kogu selle kaose keskel
kuulis Absalom teistsugust häält. -Mulle tuli mõttesse hüüda appi
Jeesuse nime. Hüüdsin: "Jeesus, Jeesus, Jeesus!" Seda nime hüüdes
tundsin rahu enda ümber. Nagu taevalik rahu minu ümber.
Saabudes avastasime Jetta, mis oli rekka all kinni. Avastasime, et
üks mees oli autos kinni. -Päästjad pidid Absalomi autost välja lõikama
ja kõigi üllatuseks, pääses ta vigastusteta. -Ma lihtsalt kiidan
Jumalat, sest Tema on võimas. -Absalomi imeline pääsemise lugu
jõudis Lõuna-Aafrika ajalehtedesse. Lisaks sai ta oma lugu rääkida ka
mitmes raadiojaamas. -Minu arust on see ime, sest elus esimest korda
näen midagi sellist. Ma usun, et tema palve päästis tema elu.
Kuigi Absalom jäi ellu, oli tal üks teine mure: tal polnud enam
autot, et tööle sõita. Pühapäeval, enne õnnetust, tundis Absalom, et
Jumal ütles talle, et tal tuleb taas oma kümnist hakata maksma.
Ma ei maksnud kümnist, sest mul polnud selleks piisavalt
sissetulekut. -Nüüd aga otsustas ta hakata kümnist maksma ja läks
eestpalvele. -Ma ütlesin: "Palveta minu eest, sest ma hakkan taas
kümnist maksma." -Et leida kümnise jaoks raha, lõpetas Absalom oma
auto kindlustuse eest maksmise just enne juhtunud õnnetust. -Kui me
tõepoolest Jumalat usaldame, ei valmista Ta pettumust.
Mitmed kuulsid Absalomi imelisest pääsemisloost,
aga üks mees reageeris sellele. -See esikülje lugu köitis mu
tähelepanu ja ma sain sellest väga puudutatud. Ma palvetasin tema
ja tema rahalise olukorra pärast. Jumalal andis mulle mõtte,
et miks mina ei annetaks oma autot Absalomile? -Auto oli sama
marki ja värvi, mis Absalomi vana auto, aga palju uuem mudel.
Et need kaks meest järgisid Jumala õhutusi, jõudis see lugu
rahvusvahelisse meediasse ja need kristlikud mehed said oma usku
tunnistada üle Lõuna-Aafrika. Absalom ütleb: -...Jumalal on
iga ühe jaoks erinev lahendus. Minu jaoks tegi Ta seda ja ma ei
ütle, et kõik peaksid nüüd oma auto kindlustamise lõpetama.
Sa ei saa mind kopeerida, sest see ei pruugi sinu jaoks õige olla.
Jumal on ustav oma öeldule. Malakia 3:10-11 "...Ma avan teile
taevaluugid ja kallan teile õnnistusi. Ma nuhtlen teie pärast
rohutirtse..." Ma näen, et Jumal kaitseb ja õnnistab meid.
Piibel ütleb: "Kes Kõigekõrgema kaitse all elab ja Kõigeväelise
varju all viibib..." Kui sa tunned Jumalat ja Tema Poega Jeesust,
võid sa Talle toetuda, et Ta sind vabastaks, päästaks ja kaitseks.
Kas sa tunned Jeesust? Ma ei räägi Tema kohta teadmisest, sest
Tema tundmine ja Tema kohta teadmine on kaks eri asja. Ma
tean Nigeeria presidenti, aga kas ma tohin minna tema koju? Ei,
mingil juhul. Tema poeg aga võib küll seal vabalt käia. Miks? Sest
neil on suhe ja mina räägin sulle samast asjast. Kui sul pole suhet
Jumala Pojaga, ei või sa Jumala pühamusse minna. Sa võid panna
oma usalduse Kõigeväelisse Jumalasse, kui sul on suhe Temaga.
Kas sa tunned Jeesust isiklikult? Kui ei tunne, siis ütle usus nii:
"Jumal, ma olen patune. Ma tulen Sinu ette ja palun andeks kõik oma
patud. Tule minu ellu ja tee mind uueks inimeseks." Kui sa seda
ütlesid, siis kõik vanad asjad on saanud uueks. Su elu pole enam
kunagi sama. Pöördepunkt on sinu elus täna toimunud.
Jääge meiega, oleme kohe tagasi!
Kes valmistab maale vihma, kes laseb tärgata rohu mägedel.
Issandal on hea meel neist, kes Teda kardavad, kes loodavad
Tema helduse peale. Psalmid 147
Tere tulemast tagasi Pöördepunkti. Pastor Mattie Nottage on võitud
evengeeliumi töötegija. Mitmeid aastaid töötas ta panganduses,
enne kui sai kutse jumalariigi tööle. Kõik pole aga alati sujunud.
Ta on kõndinud rasketel teedel ja läbinud sügavaid orge.
Meil oli hea võimalus tema imelist tunnistust kuulata.
Sa said Jeesust tundma juba väga noorena. Räägi sellest. -Kasvasin
üles kirikus, minu vanaisa oli jutlustaja ja tema isa oli
jutlustaja. Kahjuks minu isa polnud kristlane. Seega kirikus
käisin koos vanaisaga. 12-aastasena olin ärkamiskoosolekul ja seal
jutlustas üks pime mees. Ma olin sellest segaduses, sest olin
Piiblist lugenud, et Jeesus on Tervendaja ja ma ei mõistnud,
kuidas saab jutlustaja olla pime. Ma ütlesin: "Kui täna õhtul
on altarikutse ja ma annaks oma elu Jeesusele, võib-olla Jumal
kasutaks mind, et see jutlustaja saaks nägijaks." -Teed nalja?
Sinu ainus eesmärk päästetud saada oli, et sa võiksid panna oma
käed selle jutlustaja peale ja ta saaks nägijaks? -See oligi mu
ainus motiiv. Seda muidugi ei juhtunud. Aga alles aastaid hiljem
mõistsin, miks Jumal andis mulle kire inimeste vastu, kes on haiged
või pimedad. 16-aastaselt sain ma Jumala kutse, kui Issand
külastas mind, minu magamistoas ja ütles, et on mind määranud
evangeeliumi kuulutajaks. -Enne, kui sinust sai pastor, oli sul
edukas karjäär. Kuidas toimus muutus ärinaisest jumalariigi
töötegijaks? -Ma töötasin panganduses. Olin selles edukas.
Aga ma mõistsin, et pangas olemine pole minu ülesanne. See oli mingi
vahekoht ja Jumal oli mind millegi suurema jaoks kutsunud.
Mulle meenub kirjakoht, kus Jeesus räägib, et me peaks võtma
oma risti ja järgnema Talle iga päev. Mida see sinu jaoks tähendab?
See oli raske, sest tollel ajal ei olnud just palju nais-
jutlustajaid. Aga mind valmistati selle jaoks. Ma mõistsin, mis
hinda mul tuleb maksta ja Jumal on olnud ustav. Ma tänan Jumalat
oma abikaasa eest, kes on olnud mulle jõu allikaks. Tema on olnud
see vaikiv julgustaja minu elus. Tema on aidanud mul seda risti
kanda. -Teie elus oli aeg, kus te mehega pidite elama autos.
Mis täpsemalt juhtus? -Mu mees tegeles äri alal ning ta usaldas
inimesi, kes vedasid teda alt. Ja 14 päeva olime me tänaval.
Me käisime motellist motelli ja kui raha enam polnud, siis magasime
autos. Kui paistis, et meie maailm laguneb, käisime me ikka
koguduses ja armastasime Jumalat. Issand tegeles sellel ajal mu
abikaasaga, kutsudes teda. Aga tema ajas vastu. Ta ei tahtnud
pastoriks saada. Ning ühel hetkel mu abikaasa lihtsalt ütles "jah"
Jumalale. -Jumal on sind viinud läbi raskete radade ja orgude ning
ometi olete te sellest läbi tulnud. -Enne abiellumist hoidsin ma
ennast vaid oma mehele ja ma arvasin, et saan elama kui
printsess, sest ta lubas mind hoida. Aga selgus hoopis midagi
muud. Ja see oli väga raske. Mul oli närvivapustus, ma olin
närvihaiglas ravil, kus oli 24- tunnine valve. Inimesed ütlesid:
"Sa jutlustad nagu hull." Ja ma vastasin: "Jah, ma olengi hull
Jeesuse järgi." Aga Ta taastas mu abielu ja meie suhte. Ning kogu
au olgu Jumalal. -Mõned meie saate vaatajad samastavad oma elu
sinu omaga, vajades väljapääsu ja abi. Mis sa neile ütled?
Esiteks ei pea sa minema mööda hävitavat teed. Pole vaja minna
surma või suitsiidi suunas. Nüüd on aeg elada! Kui sa istud ja
ütled: "Ma ei suuda enam." Siis ma ütlen sulle, et kui Jumal tegi
seda minule, teeb Ta seda kindlasti ka sinule. Las tänasest päevast
saab alguse pöördepunkt ja läbi- murre. Pärast selle saate vaatamist,
kui oled palvetanud lihtsa meele- paranduspalve, näed sa imelist
imet, milles oled unistanud. Jeesuse nimel õnnistagu sind Jumal.
Oled sa tundnud, et keegi ei hooli sinust ja sa oled üksi?
Jumal ütleb, et Tema ei jäta sind kunagi maha ega hülga sind. Kui
imeline lubadus. Me elame maailmas, kus ei saa alati oma sõpru ja
peret usaldada, sest nad veavad meid alt. Aga meil on Jumal, kes
on Kõikvõimas ning kes sind tunneb. Tema on andnud lubaduse,
et Ta kunagi ei jäta sind maha ega hülga sind. Sinu elus võib
hetkel olla väga raske aeg, aga tea, et Jumal on ikka asju
kontrollimas. Kui sa Teda tunned, on sul lootust, sest need mõtted,
mis Ta sinust mõtleb on head. Kui sa aga ei tunne seda Jeesust,
kellest me räägime, võid sa Temaga kohtuda ja pöördepunkt
leiab täna sinu elus aset. Ütle nii: "Jeesus, tule minu ellu.
Andesta kõik mu patud, tee minu elu uueks, pööra minu elu ja luba
mul elada Sinule." Kui sa seda siiralt ütlesid, on uus algus
sinu ellu tulnud. Me tervitame sind Jumala perekonnas ja julgustame
leidma Piiblit uskuv kogudus ning hakka ka ise kodus Piiblit lugema.
Meie põnev saade hakkabki lõppema. Suur rõõm on olnud olla need
30 minutit koos teiega. Loodame, et vaatate meid ka järgmisel
korral. Täname väga pastoreid, kes meid võõrustasid siin Nigeerias.
Laulma jääb Abujas tegutsev grupp Tehillah Company. Soovime meie
kõigi poolt nägemist ja Jumala õnnistusi.
Oled haigena voodis voolikute küljes
Tuunistatud surnuks ja sõidutatud surnukuuri
Kui ees on jälle õuduse maastikud Kuid tänu Jumalale...
Ma olen siin tänu sinu heldusele Tänu Issand Sinu armu eest
Mida ma teeks, kui Sinu armastus ei oleks paistnud mulle
Ma tean, et see kõik on Sinu armu pärast
Ma võin homsega silmitsi seista ja unustada kurbuse pisarad
Milline õnnistus on Sinu arm
Kui mul ei oleks ei autot, riideid ei kodu
Kui oleksin ilma pereta
Ja olen jäetud üksi laulma haletsust täis laulu
Aga tänu Jumalale... ma laulan Sinu laulu
Ja sina võid ka kaasa laulda
Võiksin olla puudega, kellel pole käsi ja silmi
Võiksin olla vang parandusasutuses
Võiksin olla see, kes ei tea, et Sa valasid oma vere minu eest
Aga tänu Jumalale... Sa vabastasid mu hinge
Tänu Jumal Sinu armu eest
Tõlge: Mairit Kallaste